מקורות למסכת בבא בתרא – דף 77

(1) גמרא לו. "הנהו עיזי ... ומידא לידא משלמי", רשב"ם, יד רמ"ה, רבינו יונה, ריטב"א, ר"ן, נ"י, [מאירי]

בענין מיגו דהעזה:

גמרא ב"מ סוף דף ג. "דאמר רבא מפני מה ... דאין אדם מעיז פניו", תוס' שם ד"ה מפני מה (עד "ובפרק שבועת הדיינים"), רמב"ן שם ד"ה חזקה אין אדם מעיז פניו

רש"י ב"ק קז. ד"ה כדרבה דאמר רבה, ד"ה אבל בפקדון

תוספות ב"ק קז. ד"ה עירוב פרשיות "וההיא דח"ה (ב"ב דף לו.) ... לאו מידי דכפירה נינהו", [כל דבריהם שם]

תוספות ב"ב נב: ד"ה דברים "ואין לומר נמי דלאו מיגו הוא ... דהשתא הוי מיגו טוב"

יד רמ"ה קכח: סי' קכא "ונהי דאהני ליה מיגו למפטריה מממון ... כי מודי במקצת נמי פטור" [עד "ש"מ דלא אמרינן מיגו לאיפטורי משבועה"]

רמב"ם שלוחין ושותפין ט:ד, שכירות ב:ח, מ"מ שם ד"ה אבל מה שכתב רבינו שאין אומרין מיגו לפוטרו משבועה

רבינו יונה סוף דף קכח: "וכן הא דאמר בעלמא [חזקה] אין אדם מעיז פניו בפני ב"ח ... שהוא בא לטעון ולזכות בו"

ריטב"א שבועות מב: "אישתכח דטעמא דאמרה תורה מודה במקצת הטענה ישבע ... דאיהו לא ידע בהא מידי"

[קצות החושן פב:יד]

[חזון איש חו"מ ה:טו]

[קובץ שעורים ח"ב סי' ג אות ד, כב, כג]

[בענין מיגו מממון לממון - רבינו יונה לג. ד"ה כי אמינא זוזי יתירי הוו לי גביה מהימנא, ריטב"א קנד: ד"ה או שמכרתיה לך ולא נתת לי דמים, הגהות מרדכי ב"מ ריש סימן תיט]

חדושי הרמב"ן מסכת בבא מציעא דף ג עמוד א

חזקה אין אדם מעיז פניו בפני בעל חובו. פי' אין אדם מעיז פניו בחברו לכפור בו במה שהלה יודע שהוא משקר בין במפקיד בין במלוה אינו מעיז שלא כדברי רש"י ז"ל כמו שכתבתי במסכת שבועות (מ"ב ב'), ואי קשיא לך הא דאמרינן מגו בכי האי גוונא כי ההוא דהנהו עיזי דאכלן חושלא בנהרדעא (ב"ב ל"ו א') דמהימן לטעון עד כדי דמיהן מגו דאי בעי אמר לקוחין הם בידי, ואף על גב דכי אמר לקוחין הם בידי ידע האיך דמשקר והשתא לא ידע. ותירוצא דהך קושיא דכי אמרינן התם ההוא מגו לאיפטורי ממונא, אבל לא אלים לאיפטורי משבועה כי היכי דלא מהני האי מגו לאיפטורי משבועה דמקצת, דכי אמרינן חזקה אין אדם מעיז פניו לאו למעקר טענה דכופר בכל לגמרי קאמרינן אלא לומר דכל כי האי מגו לא מיפטר בלא שבועה דחשיד לן דילמא משום דאינו מעיז הוא ורמינן עליה שבועה כי היכי דלודי, ומאי נאמן דאמרינן התם נאמן בשבועה כעין דאורייתא וכן כתבו כל הגאונים ז"ל. ועיקר דבר זה כתבתיו במסכת שבועות והוא דבר נכון וברור אלא שאין זה מקומו להאריך יותר מזה.

חדושי הריטב"א מסכת שבועות דף מב עמוד ב

אישתכח דטעמא דאמרה תורה מודה במקצת הטענה ישבע וכופר בכל פטור משום דליכא מיגו מעליא, דמיגו מעליא הוא כשהוא ממעיז למעיז או משאינו מעיז לשאינו מעיז, אבל שהוא מטענת מעיז לשאינו מעיז שאילו כפר בכל היה מעיז ועכשיו שמודה במקצת אינו מעיז לאו מיגו מעליא הוא ובעי למירמא עליה שבועה והלכתא כרבה, ומכאן אנו למדין למקומות אחרים דכל מיגו שהוא ממעיז לשאינו מעיז בעי שבועה בנקיטת חפץ, והיינו עובדא דהנהו עיזי דאכלן חושלא בנהרדעא דקיימא לן (ב"ב ל"ו א') שיכול לטעון עד כדי דמיהן מיגו דאי בעי טעין לקוחות הן בידי, אלא דרמו רבוותא ז"ל עליה שבועה בנקיטת חפץ מה שאין כן בטענת לקוחות הן בידי דליכא אלא שבועת היסת, משום דבטענת לקוחות הן בידי היה מעיז פנים בפני בעל העזים דאיהו לא ידע בהא מידי.